Държавен вестник, бр. 15, 2013 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  15
30. „Среднодневен нетен внос и вътрешнооб-
щностни пристигания“ са количествата нефт, 
газов кондензат, суровини за рафинериите и 
нефтопродукти, изчислени по метод, утвър-
ден от председателя на агенцията, доставени 
на територията на страната от внос или от 
вътрешнообщностни пристигания.
31. „Рандеман“ е процент или част от 
крайни нефтопродукти, които се получават от 
определено количество използвани суровини.
32. „Нефт“ е понятие по смисъла на опре-
делението за суров нефт, посочено в Прило-
жение Б, подточка 4.1 „Енергийни продукти, 
за които се прилага“, т. 1 към Регламент (ЕО) 
№ 1099/2008.
33. „Газов кондензат“ е понятие по смисъла 
на определението за ТПГ, посочено в Прило-
жение Б, подточка 4. 1 „Енергийни продукти, 
за които се прилага“, т. 2 към Регламент (ЕО) 
№ 1099/2008.
34. „Суровини за рафинериите“ е понятие 
по смисъла на определението за суровини за 
нефтопреработвателните заводи, посочено 
в Приложение Б, подточка 4.1 „Енергийни 
продукти, за които се прилага“, т. 3 към Ре-
гламент (ЕО) № 1099/2008.
35. „Тежко гориво“ е нефтопродукт, раз-
личен от нефтопродуктите по чл. 2, ал. 1, 
включен в подпозициите съгласно буква „е“ 
на т. 2 от допълнителните забележки на глава 
27 от Комбинирана номенклатура на Европей-
ския съюз от Регламент за изпълнение (ЕС) 
№ 1006/2011, предназначен за използване като 
гориво в стационарни инсталации и/или като 
суровина за рафинериите.
36. „Нафта“ е понятие по смисъла на оп-
ределението за бензини, посочено в Приложе-
ние Б, подточка 4.1 „Енергийни продукти, за 
които се прилага“, т. 9 към Регламент (ЕО) 
№ 1099/2008.
37. „Запаси от нефт и нефтопродукти“ са 
запасите от енергийните продукти, посочени 
в чл. 2.
38. „Предходна календарна година“ е ка-
лендарната година, за която са използвани 
данните за потреблението или за нетния 
внос и вътрешнообщностните пристигания 
на територията на страната и въз основа на 
които са изчислени необходимите количества 
запаси, които трябва да бъдат поддържани 
или на действително наличните запаси към 
даден момент.
39. „Повторно“ е нарушението, извършено 
в едногодишен срок от влизането в сила на 
наказателното постановление, с което е нало-
жено наказание за същото по вид нарушение.
§ 2. Този закон въвежда изискванията на 
Директива на Съвета 2009/119/ЕО от 14 сеп-
тември 2009 г. за налагане на задължение на 
държавите членки да поддържат минимални 
запаси от суров нефт и/или нефтопродукти 
(ОВ, L 265/9 от 9 октомври 2009 г.) .
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. Законът за задължителните запаси 
от нефт и нефтопродукти (обн., ДВ, бр. 9 от 
2003 г.; изм., бр. 107 от 2003 г., бр. 95 и 105 
от 2005 г., бр. 30 и 82 от 2006 г., бр. 109 от 
2007 г., бр. 69 и 102 от 2008 г., бр. 12, 32, 82 
и 93 от 2009 г. и бр. 88 от 2010 г.) се отменя.
§ 4. До 31 декември 2014 г. Република 
България може да поддържа запаси от нефт 
и нефтопродукти, съответстващи на 81 дни 
среднодневен нетен внос и вътрешнообщност-
ни пристигания, от които 27 дни за агенцията.
§ 5. Държавна агенция „Държавен резерв 
и военновременни запаси“ и задължените 
лица са длъжни да поддържат и съхраняват 
нивата на задължителните запаси, определе-
ни по отменения Закон за задължителните 
запаси от нефт и нефтопродукти, до 30 април 
2013 г. Създадените до влизането в сила на 
този закон задължителни запаси от нефт и 
нефтопродукти придобиват статут на запаси 
по този закон.
§ 6. Производствата по регистрация на 
складове за съхраняване на запаси от нефт и 
нефтопродукти, започнали преди влизането 
в сила на този закон, се довършват по този 
закон.
§ 7. Регистрацията на складове по чл. 21 
от отменения Закон за задължителните запа-
си от нефт и нефтопродукти запазва своето 
действие след влизането в сила на този закон, 
като складовете се смятат за регистрирани 
по чл. 38. 
§ 8. Регистърът на задължените лица по 
отменения Закон за задължителните запаси 
от нефт и нефтопродукти остава в сила до 
30 април 2013 г.
§ 9. Регистърът на регистрираните по 
чл. 21 складове от отменения Закон за задъл-
жителните запаси от нефт и нефтопродукти 
запазва своето действие до влизането в сила 
на наредбата по чл. 8, ал. 4.
§ 10. Складовите записи, издадени до вли-
зането в сила на наредбата по чл. 8, ал. 4, 
остават валидни до изтичане на посочения 
в тях срок. 
§ 11. Бланките на складови записи по 
отменения Закон за задължителните запаси 
от нефт и нефтопродукти остават валидни до 
30 април 2014 г. и могат да бъдат използвани 
съвместно с бланките на складови записи, 
регламентирани с наредбата по чл. 8, ал. 4.
§ 12. Предварителната информация по чл. 7, 
ал. 1, т. 9 относно методите за изчисление на 
нивата на запасите за 2013 г. се публикува на 
интернет страницата на Държавна агенция 
„Държавен резерв и военновременни запаси“ 
до 25 февруари 2013 г.